Yolande de Flandres, contesse de Bar, et dame de Cassel, à nostre cher et bien amé maistre Arnoul de Chasteauneuf, chevalier, salut. Pour ce que nous devons estre à cause des titres que nous tenons de révérend père en Dieu l’evesque d’Aucerre, en la première entrée qu’il fait en son esglise, pour l’aidier à porter; et pour certaines et justes causes, ne puissions estre à l’entrée dudit révérend père qui est à présent, nous y avons ordonné pour y estre en lieu de nous. Si vous mandons que vous y soyez pour nous, pour faire en lieu de nous ce qu’il appartient à faire en tel cas. Donné à Paris, en la tour du Temple, ce vingt-quatriesme jour de juillet, l’an de grace mil trois cens soixante et treze, soubz le scel de nostre amé et féal conseiller et procureur en parlement maistre Eustache de la Pierre, présens maistre Jehan Mouron, prebtre chanoine d’Aucerre et Jehan Lemoigne, sergent d’armes de monseigneur le roy, et scellé.